laion/Wikipedia-Exotic huggingface dataset:
Biitmuusika

"Beat" suunab siia. Soome ansambli kohta vaata artiklit Beat (ansambel). King Crimsoni albumi kohta vaata artiklit Beat (King Crimson). Biitmuusika (lühemalt biit; inglise keeles beat) on rock'n'roll'ist, rhythm and blues'ist, soul'ist jt stiilidest (näiteks folk, skiffle) Suurbritannias 1960. aastate alguses välja arenenud popmuusika stiil.[viide?] Esimene biitmuusika stiil oli merseybeat, mille esindajaks võib pidada ka tuntuimat biitmuusikaansamblit The Beatles. Merseybeat'i esindavate ansamblite hulk Liverpoolis ja selle lähikonnas Mersey jõe orus oli 1961. aasta paiku mõnesaja ringis. Tuntumad neist olid Gerry and the Pacemakers, The Merseybeats ja The Spencer Davis Group samast paikkonnast ning Freddie and the Dreamers, The Dave Clark Five, The Spencer Davis Group, The Animals, Wayne Fontana and the Mindbenders, The Herman's Hermits, The Moody Blues ja Them teistest Ühendkuningriigi piirkondadest. Alguses järgiti Ameerika Ühendriikide rock'n'roll'i stiile (Johnny Kidd and The Pirates - "Shakin' all over", 1960), seda veel ka rock'n'roll'il põhinevate teiste tantsustiilide (twist, hully-gully jm) tulekul, kuid ka instrumentaalse rock'n'roll'i ansamblite nagu The Shadows viljeletud stiili. Aga varsti, eriti shake-tantsu moodituleku järel, toimus rütmikäsitluses olulisi muudatusi (The Dave Clark Five - "Glad all over", 1963). 1960. aastate keskpaigaks oli biitmuusika rütmiline erinevus rock'n'roll'ist selgesti tajutavaks muutunud (The Honeycombs - "Have I the right", 1964; Spencer Davis Group - "Keep on running", 1965; Dave Dee, Dozy, Beaky, Mick & Tich - "Hold tight", 1966). Kuigi tuntumaks biitmuusika ansambliks peetakse ansamblit The Beatles, on olnud palju selgemini rock'n'roll'ist eristuva stiiliga ansambleid, näiteks Gerry and the Pacemakers, the Merseybeats, The Mindbenders, The Searchers, The Herman's Hermits, The Honeycombs, The Hollies, Brian Poole and the Tremeloes jt. Eestis on teadaolevalt esimesena biitmuusikat esitanud ansambel Juuniorid 1963. aastal. Järgnesid ansamblid Optimistid (1965; esimesel aastal nimega Reval), Toomapojad (1966), Andromeeda, Kristallid, Virmalised jt. Väike entsüklopeedia 2002. Eesti Entsüklopeediakirjastus, 2001. Lk 131
Ibe

See artikkel räägib üldmõistest. Teiste tähenduste kohta vaata artiklit Ibe (täpsustus). Ibe on mulla tahked osakesed, mille läbimõõt on alla 0,001 mm. Väike entsüklopeedia 2002. Eesti Entsüklopeediakirjastus, 2001. Lk 388
Ibe (täpsustus)

Ibe võib tähendada järgmist: ibe, mulla väikesed tahked osakesed IBE võib tähendada järgmist: International Bureau of Education (Rahvusvaheline Haridusbüroo)
Vaar

Vaar võib tähendada järgmist: vaar (geograafia), teatud (piklik) kõrgendik vaar ehk vanaisa vaar on murdesõna tähenduses 'kohupiim'
Pakk

Pakk võib tähendada järgmist: pakk (metsandus) pakk (merendus) on laeva vööri osa pakk on näiteks paberisse, kilesse või riidesse pakitud kaup, ese (esemed) pakiautomaat
Keelvile

Keelvile on orelivile tüüp, mille puhul heli tekitab liikuva õhu toimel võnkuv metallkeeleke. Keelvile erineb huulvilest, millel puuduvad liikuvad osad.
Bungeni

Bungeni on asula Lõuna-Aafrika Vabariigis Limpopo provintsis Vhembe ringkonnas Makhado vallas. Lõuna-Aafrika Vabariigi 2011. aasta rahvaloenduse andmetel oli Bungeni elanikest mustanahalisi aafriklasi 99,58%, värvilisi 0,17%, valgeid 0,11%, India või Aasia päritolu inimesi 0,06% ja teisi 0,08%. Tsonga keelt pidas emakeeleks 90,28% inimesi, venda keelt 7,25% ja inglise keelt 0,70%. https://census2011.adrianfrith.com/place/968104
Mauretaania Ptolemaios

Mauretaania Ptolemaios (1 eKr – 40) oli Mauretaania kuningas. Ta oli kuningas Juba II ja Cleopatra Selene II poeg ning Marcus Antoniuse ja Kleopatra VII lapselaps. Caligula kutsus Mauretaania Ptolemaiose 40. aastal Rooma ja võttis ta austusavaldustega vastu, kuid lasi siis tappa.
Julija Mendel

Julija Mendel (sündinud 3. septembril 1986 Genitšeskis) on Ukraina ajakirjanik ja riigiametnik. Ta on lõpetanud Kiievi Tarass Ševtšenko nimelise Rahvusülikooli. Ta oli 3. juunist 2019 kuni 9. juulini 2021 president Zelenskõi pressisekretär. УКАЗ ПРЕЗИДЕНТА УКРАЇНИ №350/2019 Про призначення Ю.Мендель Прес-секретарем Президента України "Journalist Yuliia Mendel becomes Zelenskyi's press secretary" (inglise). Censor.NET. 3.6.2019. Vaadatud 3.6.2019. УКАЗ ПРЕЗИДЕНТА УКРАЇНИ №282/2021 Про звільнення Ю.Мендель з посади Прес-секретаря Президента України, 09.07.2021 Президент України призначив своїм прес-секретарем журналістку Юлію Мендель, Офіційне представництво Президента України Maxwell Tani. Author of New York Times’ Controversial Biden-Ukraine Story Becomes New Ukrainian President’s Spokeswoman - The Daily Beast, 06.03.2019
Henitšesk

Henitšesk (ukraina keeles Генічеськ) on sadamalinn Ukrainas Hersoni oblastis Aasovi mere rannikul, Henitšeski rajooni keskus. 24. veebruarist 2022 on Venemaa okupatsiooni all. Linna keskmine kõrgus merepinnast on 16 meetrit, pindala 6 km². 2015. aastal elas linnas 19 983 inimest. Henitšesk asutati 1784. aastal Vene keisririigi sõjalise punktina. 2022. aasta Venemaa sissetungi käigus 24. veebruaril õhkis Ukraina merejalaväe sõdur Vitali Skakun Henitšeski silla ning hukkus ka ise selle käigus. Silla õhkimise eesmärk oli Vene tankikolonni peatamine. Aasovi mere rand Linna tähis http://database.ukrcensus.gov.ua/PXWEB2007/ukr/publ_new1/2021/zb_chuselnist%202021.pdf Президент присвоїв саперу Віталію Скакуну посмертно звання Героя України - Armija Inform, 26.02.2022 (vaadatud: 26.02.2022) Матросу Виталию Скакуну посмертно присвоено звания Героя Украины - Liga Novosti, 26.02.2022 (vaadatud: 27.02.2022)
CON

CON võib tähendada järgmist: Concordi lennujaama IATA-kood, USA, New Hampshire'i osariik con võib tähendada järgmist: itaaliakeelne sõna tähenduses 'koos', kasutusel muusikas termini osana, näiteks con brio 'hoogsalt' KON
CAL

CAL võib tähendada järgmist: Campbeltowni lennujaama IATA-kood, Šotimaa Cal võib tähendada järgmist: kalori tähis Cal (film), 1984. aasta USA film
Tovstonogovi-nimeline Suur Draamateater

Tovstonogovi-nimeline Suur Draamateater (vene Большой драматический театр имени Г. А. Товстоногова; lühend БДТ (BDT)) on draamateater Venemaal Peterburis. Teater asutati 1918. aastal Maksim Gorki eestvedamisel. See oli üks esimesi teatreid, mis pärast Oktoobrirevolutsiooni asutati. Aastail 1932–1992 kandis teater nime Gorki-nimeline Suur Draamateater. 1992. aastast kannab Georgi Tovstonogovi nime. Tovstonogov oli 1956–1989 teatri pearežissöör. Koduleht
Asuu

Asuu (vene sõnast азу ja see türgi sõnast azık 'pajuk, reisimoon') on toit, mis on tehtud hautatud lihatükikestest, praetud kartulitest, hapukurgist ja kastmest. Asuu on omane tatari köögile. http://kn.eki.ee/?Q=asuu (vaadatud 02.06.2019)
Echo

Echo (inglise keeles 'kaja') võib tähendada järgmist: Echo (mütoloogia), tegelane Vana-Kreeka mütoloogiast Echo (kaubamärk) (ka ECHO), ettevõtte Yamabiko Corporation kaubamärk, mida see kasutab tööriistadel Echo (auhind), Saksamaa muusikaauhind ...
Nahitan Nández

Nahitan Michel Nández Acosta (sündinud 28. detsembril 1995 Punta del Estes) on Uruguay jalgpallur, kes mängib poolkaitsjana Itaalia kõrgliigaklubis Cagliari Calcio ja Uruguay jalgpallikoondises. Ta alustas klubikarjääri Uruguay klubis Peñarol, mille põhimeeskonnas debüteeris ta 2014. aastal. Hooajal 2015–16 tuli ta klubiga Uruguay meistriks. 2017. aastal liitus ta Argentina kõrgliigaklubiga Boca Juniors, kellega tuli ta Argentina meistriks hooajal 2017–18. 2019. aasta augustis sõlmis ta viieaastase lepingu Cagliari Calcioga. 2015. aastal oli ta Uruguay kuni 20-aastaste koondise kapten juunioride maailmameistrivõistlustel. Uruguay jalgpallikoondises tegi Nández debüüdi sama aasta 8. septembril sõprusmängus Costa Rica vastu. Ta on kuulunud Uruguay koondisse 2018. aasta maailmameistrivõistlustel ning 2019. ja 2021. aasta Copa Américal. Peñarol Uruguay Primera División: 2015–16 Boca Juniors Argentina Primera División: 2017–18 Supercopa Argentina: 2018
Air Mauritanie

Air Mauritanie oli 1962. aastal asutatud Mauritaania rahvuslik lennufirma. 2007. ei suutnud lennufirma maksta oma kahe liisitud lennuki eest ja firma läks pankrotti. Mauritaanial on nüüd uus lennufirma, milleks on Mauritania Airways. 2006. aasta juuli seisuga oli firmal kaks Fokker F-28 ja kaks Boeing 737-700 lennukit. Lisaks siselendudele olid regulaarsed liinid järgmistesse sihtkohtadesse: Pariis, Abidjan, Bamako, Brazzaville, Casablanca, Cotonou, Dakar, Las Palmas, Lomé ja Pariis.
Mano Menezes

Luiz Antônio Venker de Menezes (enam tuntud kui Mano Menezes; sündinud 11. juunil 1962 Passo do Sobrados) on Brasiilia jalgpallitreener. Ta alustas treenerina tööd 1990. aastatel. 2004. aastal jõudis ta Rio Grande do Suli osariigi väikeklubiga Clube 15 de Novembro Brasiilia karikavõistluste poolfinaali, alistades teel sinna muuhulgas Brasiilia kõrgliiga klubi Vasco da Gama. Aastatel 2005–2007 oli ta Grêmio peatreener. Esimesel hooajal viis ta Grêmio esiliigast tagasi Brasiilia kõrgliigasse. 2007. aastal jõudis ta klubiga Lõuna-Ameerika klubide sarja Copa Libertadorese finaali, kus kaotati Argentina klubile Boca Juniors. Aastatel 2008–2010 oli ta Corinthianse peatreener. Tal õnnestus sarnaselt Grêmioga esimesel hooajal Corinthianse tagasi Brasiilia kõrgliigasse viia. 2009. aastal võitis ta Corinthiansega Brasiilia karikavõistlused. 2010. aasta juulis määrati ta Brasiilia jalgpallikoondise peatreeneriks. 2011. aasta Copa Américal langes ta Brasiiliaga välja veerandfinaalis, kui penaltiseerias kaotati Paraguayle. 2012. aasta suveolümpiamängudel oli Menezes Brasiilia olümpiakoondise peatreener. Kuigi Brasiilia võitis teel finaali kõik mängud, kaotati finaalis Mehhikole. Hiljem on ta olnud Brasiilia kõrgliiga klubi Flamengo, taas Corinthianse ja Hiina kõrgliiga klubi Shandong Luneng Taishani peatreener. 2016. aasta juulis määrati ta Brasiilia klubi Cruzeiro peatreeneriks. Ta oli olnud Cruzeiro peatreener ka eelmise hooaja teises pooles, kui tõstis klubi Brasiilia kõrgliigas 16. kohalt kaheksandaks. 2016. aastal paiknes Cruzeiro Brasiilia liigas 19. kohal, kuid taas õnnestus Menezesil klubi väljalangemistsoonist välja viia ja hooaeg lõpetada 12. kohaga. Aastatel 2017 ja 2018 võitis ta Cruzeiroga Brasiilia karikavõistlused. Ta astus Cruzeiro peatreeneri kohalt tagasi 2019. aasta augustis pärast kaotust karikavõistluste poolfinaalis Internacionalile. Cruzeiro oli selleks ajaks võitnud kolme kuu jooksul viimasest 19 mängust vaid ühe ja ei olnud löönud väravat koguni kaheksas viimases mängus järjest. 2019. aasta septembris sai ta pärast Luiz Felipe Scolari vallandamist valitseva Brasiilia meisterklubi Palmeirase peatreeneriks. 2019. aasta detsembris vallandati Menezes ka Palmeirase peatreeneri kohalt. 2020. aasta septembris sai Menezes Brasiilia kõrgliiga klubi Bahia peatreeneriks, kuid ta vallandati juba sama aasta detsembris. 2021. aasta aprillis sai ta Saudi Araabia kõrgliiga klubi Al Nassr peatreeneriks. Grêmio Campeonato Brasileiro Série B: 2005 Campeonato Gaúcho: 2006, 2007 Corinthians Campeonato Brasileiro Série B: 2008 Campeonato Paulista: 2009 Copa do Brasil: 2009 Cruzeiro Copa do Brasil: 2017, 2018 Campeonato Mineiro: 2018, 2019 "Mano Menezes deixa o Cruzeiro após derrota para o Internacional na semifinal da Copa do Brasil". globoesporte.globo.com. 8.8.2019. datud 11.8.2019
Vanderlei Luxemburgo

Vanderlei Luxemburgo da Silva (enam tuntud kui Vanderlei Luxemburgo ja Wanderley Luxemburgo; sündinud 10. mail 1952 Nova Iguaçus) on Brasiilia jalgpallitreener ja endine jalgpallur. Jalgpallurina mängis Luxemburgo aastatel 1971–1978 Flamengos, hiljem veel Internacionalis ja Botafogos. Ta oli äärekaitsja. Treenerina alustas Luxemburgo tööd 1980. aastatel. Ta on olnud treenerina ligi 20 Brasiilia klubi peatreener. Ta on peatreenerina Brasiilia meistriks tulnud rekordiliselt viiel korral (viiel korral on treenerina Brasiilia meistriks tulnud veel ainult legendaarne Santose peatreener Luís Alonso Pérez). Luxemburgo on võitnud Brasiilia meistrivõistlused 1993. ja 1994. aastal Palmeirasega, 1998. aastal Corinthiansega, 2003. aastal Cruzeiroga ja 2004. aastal Santosega. Aastatel 1998–2000 oli ta Brasiilia jalgpallikoondise peatreener. Välisklubidest on ta juhendanud Saudi Araabia klubi Al-Ittihadi (1984), Hispaania kõrgliiga klubi Madridi Reali (2005–2006) ja Hiina klubi Tianjin Tianhai (2016) peatreener. 2019. aasta detsembris sai ta viienda korda oma treenerikarjääri jooksul Palmeiras peatreeneriks. 2020. aasta augustis võitis Palmeirasega viiendat korda oma karjääri jooksul São Paulo osariigi meistrivõistlused, kuid ta vallandati sama aasta oktoobris. 2020. aasta detsembris sai ta Brasiilia kõrgliiga CR Vasco da Gama peatreeneriks. 2021. aasta augustis naasis ta Cruzeiro peatreeneri kohale. Tema perekonnanimi on pandud saksa poliitiku ja revolutsionääri Rosa Luxemburgi järgi. Rio Branco Campeonato Capixaba – 1983 Bragantino Campeonato Brasileiro Série B – 1989 Campeonato Paulista – 1990 Palmeiras Campeonato Paulista – 1993, 1994, 1996, 2008, 2020 Campeonato Brasileiro Série A – 1993, 1994 Torneio Rio – São Paulo – 1993 Santos Torneio Rio – São Paulo – 1997 Campeonato Brasileiro Série A – 2004 Campeonato Paulista – 2006, 2007 Corinthians Campeonato Brasileiro Série A – 1998 Campeonato Paulista – 2001 Cruzeiro Campeonato Mineiro – 2003 Copa do Brasil – 2003 Campeonato Brasileiro Série A – 2003 Atlético Mineiro Campeonato Mineiro – 2010 Flamengo Campeonato Carioca – 2011 Sport Campeonato Pernambucano – 2017 Brasiilia koondis Copa América – 1999
Andri Bohdan

Andri Bohdan (ukraina keeles Андрій Йосипович Богдан; sündinud 3. detsembril 1976 Lvivis) on Ukraina jurist ja endine Ukraina Presidendi Kantselei ülem. Общественный люстрационный комитет подал иск против назначения Богдана главой АП - LB.ua, 24.05.2019 Богдан был адвокатом Луценко и баллотировался в раду от партии Ющенко — Bihus.info - Zn.ua, 18.06.2019
IOS 13

iOS 13 on ettevõtte Apple Inc. väljatöötatud operatsioonisüsteemi iOS kolmeteistkümnes väljalase. iOS 13 on iOS 12 järglane, ning selle esitlus toimus 3. juunil 2019. iOS 13 järgmine väljalase on iOS 14. Operatsiooni süsteemi väljalase toimus 19. september 2019.
Nakanai keel

Nakanai keel on Austroneesia hõimkonda, Melaneesia keelte hulka kuuluv keel, mida räägivad nakanaid Paapua Uus-Guineale kuuluval Uus-Britannia saarel 42 külas. Nakanai keeles eristatakse bileki, ubae, vele, loso ja maututu murret. Keeles on 5 vokaalfoneemi ja 12 konsonantfoneemi. https://www.ethnologue.com/language/nak/ Johnston, Raymond Leslie. 1978. Nakanai Syntax. https://glottolog.org/resource/languoid/id/naka1262
Carlos Andrés Sánchez

Carlos Andrés Sánchez Arcosa (sündinud 2. detsembril 1984 Montevideos) on Uruguay jalgpallur, kes mängib ründava poolkaitsjana Brasiilia kõrgliiga klubis Santos ja Uruguay jalgpallikoondises. Ta alustas klubikarjääri 2003. aastal kodulinna klubis Liverpool. Seal mängis ta kuni 2009. aastani. Seejärel suundus ta Argentinasse, liitudes sealse kõrgliiga klubiga Godoy Cruz. 2011. aastal liitus ta Argentina esiliigas mängiva Argentina suurklubiga River Plate. Hooajal 2011–12 võideti esiliiga ja tõusti tagasi kõrgliigasse. 2014. aastal võitis ta River Plate'iga Lõuna-Ameerika klubide karikasarja Copa Sudamericana ning aasta hiljem klubide superkarikas Recopa Sudamericana ja Lõuna-Ameerika tähtsaima klubivõistluse Copa Libertadorese. 2015. aastal valiti ta Lõuna-Ameerika aasta jalgpalluriks. Hooajal 2013–14 mängis ta River Plate'ist laenul Mehhiko kõrgliiga klubis Puebla. 2015. aasta lõpus suundus Sánchez tagasi Mehhikosse, liitudes Monterreyga. 2015–16 kevadhooajal valiti ta liiga hooaja sümboolsesse koosseisu. 2018. aasta juulis sõlmis ta kolmeaastase lepingu Santosega. Uruguay jalgpallikoondises tegi Sánchez debüüdi alles 29-aastaselt 13. novembril 2014 mängus Costa Rica vastu. Koondisekarjääri esimese ja seni ainsa värava on ta löönud 28. märtsil 2017 MM-i valikmängus Peruu vastu. Sánchez on kuulunud Uruguay koondisse 2015. aasta Copa Américal, 2016. aasta Copa América Centenariol ja 2018. aasta maailmameistrivõistlustel. Tema poolvend Nicolás De La Cruz on samuti jalgpallur. River Plate Primera B Nacional: 2011–12 Copa Sudamericana: 2014 Recopa Sudamericana: 2015 Copa Libertadores: 2015 Suruga Bank Championship: 2015 Monterrey Copa MX: Apertura 2017
Carlos Sánchez

Carlos Sánchez on olnud mitme tuntud isiku nimi: Carlos Alberto Sánchez Moreno (sündinud 1986), Colombia jalgpallur Carlos Sánchez García (sündinud 1978), Hispaania jalgpallur Carlos Andrés Sánchez Arcosa (sündinud 1984), Uruguay jalgpallur
Bruno Henrique Pinto

Bruno Henrique Pinto (tuntud enam lihtsalt kui Bruno Henrique; sündinud 30. detsembril 1990 Belo Horizontes) on Brasiilia jalgpallur, kes mängib ründajana Brasiilia kõrgliiga klubis Flamengo. Ta alustas karjääri Minas Geraisi osariigi klubis Uberlândia. 2015. aastal liitus ta Brasiilia kõrgliigas mängiva Goiásega. Ta lõi 2015. aasta hooajal Brasiilias kõrgliigas seitse väravat. 2016. aasta jaanuaris liitus ta Saksamaa kõrgliiga klubiga VfL Wolfsburg, kuid Saksamaal ta läbimurret teha ei õnnestunud. 2017. aastal naasis ta Brasiiliasse, sõlmides nelja-aastase lepingu Santosega. 2017. aastal lõi Bruno Henrique 18 väravat, sh kaheksa väravat Brasiilia liigas, ning oli sel hooajal Santose suurim väravakütt. Järgmine hooaeg ebaõnnestus, kui ta lõi vaid kaks väravat. 2019. aasta jaanuaris liitus ta Flamengoga. Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused. Bruno Henrique valiti sel hooajal Brasiilia kõrgliiga hooaja parimaks mängijaks ja hooaja sümboolsesse koosseisu. Brasiilia kõrgliigas lõi ta 2019. aasta hooajal 21 väravat. Debüüdi Brasiilia jalgpallikoondises tegi Bruno Henrique 6. septembril 2019 mängus Colombia vastu. Goiás Campeonato Goiano: 2015 Flamengo Campeonato Brasileiro Série A: 2019 Copa Libertadores: 2019 Campeonato Carioca: 2019 "Bruno Henrique é o quarto reforço do Flamengo". CR Flamengo. 23.1.2019. Vaadatud 4.6.2019
Bruno Henrique

Bruno Henrique on mitme tuntud inimese nimi: Bruno Henrique Corsini, Brasiilia jalgpallur (keskpoolkaitsja) Bruno Henrique Pinto, Brasiilia jalgpallur (ründaja)
Pará (jalgpallur)

Marcos Rogério Ricci Lopes (enam tuntud lihtsalt kui Pará; sündinud 14. veebruaril 1986 São João do Araguaias) on Brasiilia jalgpallur, kes mängib paremkaitsjana Brasiilia esiliiga klubis Brusque. Ta alustas klubikarjääri Santo Andrés, millega liitus 2002. aastal. Ta mängis kolmel hooajal klubi põhimeeskonnas Brasiilia esiliigas. 2008. aastal liitus ta esimest korda Santosega. Ta mängis Santoses neli hooaega ning võitis sel ajal klubiga Lõuna-Ameerika klubide meistrivõistlused Copa Libertadorese, Brasiilia karikavõistlused ja kaks korda São Paulo osariigi meistrivõistlused. 2012. aastal suundus ta laenule Grêmiosse, kellega sõlmis 2013. aasta jaanuaris püsiva lepingu. Alates 2015. aasta jaanuarist mängis ta Flamengos. Esimese hooaja mängis ta Grêmiost laenul. Aastatel 2017 ja 2019 tuli ta Flamengoga tulnud Rio de Janeiro osariigi meistriks. 2019. aasta augustis naasis ta Santosesse. 2022. aasta aprillis liitus ta Brusquega. Santo André Copa do Brasil: 2004 Campeonato Paulista Série A2: 2008 Santos Campeonato Paulista: 2010, 2011 Copa do Brasil: 2010 Copa Libertadores: 2011 Flamengo Campeonato Carioca: 2017, 2019 [https://www.santosfc.com.br/campeao-pelo-santos-fc-lateral-para-e-o-novo-reforco-do-peixe-para-2019/ "Campeão pelo Santos FC, lateral Pará é o novo reforço do Peixe para 2019"]. Santos FC. 3.8.2019. Vaadatud 11.8.2019 https://www.transfermarkt.com/para/profil/spieler/76100 (vaadatud 7.5.2022)
Hanila

Hanila on küla Pärnu maakonnas Lääneranna vallas. Külas asus Rapla–Virtsu raudtee Hanila raudteepeatus. Küla piiridesse jääb ka Laelatu bioloogiajaam. Hanila külas asuvad Hanila Pauluse kirik ja August Tampärgi nimeline Hanila Muuseum. Muinsuskaitse all on Hanila muistsed põllud, ohvrikivi ja Hanila külakooli hoone, samuti Hanila kalmistu ja seal asuvad vennaskalmud, kuhu on maetud aastal 1944 Saaremaa ja Muhu saare pärast peetud lahingutes hukkunud Nõukogude sõdurid. Seda on kirjalikult esmamainitud 1154. aastal (Anhel). 1977. aastal liideti Hanila külaga Kaitu. Enne Eesti omavalitsuste haldusreformi 2017. aastal kuulus küla Lääne maakonda Hanila valda. Külas asub Kasse laht ja see piirneb Mõisalahega. Mõlemad on nimest hoolimata järved. Külas on Laelatu puisniit. Ala kaitseks on moodustatud Puhtu-Laelatu looduskaitseala. Hanila kalmistu Hanila kihelkond Hanila kirik Hanila kirikumõis Hanila muuseum Hanila oja Hanila vald Maa-amet, vaadatud 21.11.2020. Statistikaamet, vaadatud 27.07.2023. Eesti haldus- ja asustusjaotuse klassifikaator, vaadatud 9.06.2014. Siin- ja sealpool maanteed Haapsalu rajoon Karl Õismaa Tallinn "Eesti raamat" 1981 lk.77 Marja Kallasmaa: artikkel "Kaitu" Eesti kohanimeraamatus. Tallinn: Eesti Keele Sihtasutus, 2016. Hanila muuseum
Soe-kuum galaktikatevaheline keskkond

Soe-kuum galaktikatevaheline keskkond (inglise keeles warm-hot intergalactic medium; lühend WHIM) on hõrendatud plasma temperatuuriga 105–107 K, mis kosmoloogide arvates eksisteerib galaktikatevahelistes ruumides ja sisaldab tänapäevases epohhis 40–50% universumi barüonainest (so "tavamateeria", mis erinevalt tumeainest eksisteerib plasma, aatomite, molekulide kujul). Kuigi plasma temperatuuriga 105 K on maapealsete standardite järgi väga kuum, nimetatakse astrofüüsikas sellise temperatuurga plasmat sageli "soojaks", seevastu "kuumaks" plasmaks loetakse plasmat temperatuuriga alles üle miljoni kelvinit. WHIM-i võib kirjeldada kui kuuma difuusse gaasi kiulist struktuuri. Suur osa teadmistest, mida selle keskkonna kohta on tänaseks olemas, on saadud Universumi evolutsiooni arvutisimulatsioonil. Arvatakse, et WHIM moodustab ioniseeritud barüonide kiulise struktuuri kontsentratsiooniga 1–10 osakest kuupmeetris. Galaktikatevaheline keskkond Galaktikaparvesisene keskkond
Costa Rica riigipeade loend

Costa Rica riigipeade loend loetleb Costa Rica presidendid, jättes välja perioodi 4. märts 1824 – 15. november 1824, kui Costa Rica kuulus Kesk-Ameerika Ühendriikide koosseisu ja valitsejateks olid Costa Rica provintsi juhid.
Kullamaa

Kullamaa on küla Läänemaal Lääne-Nigula vallas. Enne Eesti omavalitsuste haldusreformi 2017. aastal oli küla Kullamaa valla halduskeskus. Küla vanem, saksakeelne nimi on Goldenbeck (beck või becka tähendab alamsaksa keeles jõge, seega võis vanem nimi tähendada kullajõge). Külas asub Kullamaa kirik ja Kullamaa kirikuaed. Kirikuaias on ka Rudolf Tobiase haud. Kiriku lähedal on Kullamaa kalmistu. Külas on veel Kullamaa Vabadussõja mälestussammas. Kullamaal tegutseb Kullamaa Keskkool. Külas on veel Kullamaa linnus, Kullamaa vesiveski, Kullamaa pastoraadi hooned. Asulat läbib Risti–Virtsu–Kuivastu–Kuressaare maantee. Veekogudest asub külas Kullamaa järv. Küla lõuna ja idapiiril voolab Liivi jõgi, mis moodustab Kullamaa kirdenurgas Kullamaa paisjärve. Kullamaa kirik Kullamaa käsikiri Kullamaa maastikukaitseala Kullamaa mõis Kullamaa vasallilinnus Piirsalu kogudus Kullamaa kolhoos Kullamaa Ühispank Kullamaa Muusika Selts Maa-amet, vaadatud 21.11.2020. Statistikaamet, vaadatud 16.07.2023. Eesti haldus- ja asustusjaotuse klassifikaator, vaadatud 9.06.2014. "Kullajõe kallastelt". Eesti Sõna. 18.08.1944. Vaadatud 22.06.2018.
Teaduse ja Tehnoloogia Andmekomitee

Teaduse ja Tehnoloogia Andmekomitee, lühend CODATA (ingliskeelsest nimetusest Committee on Data for Science and Technology), on Pariisis asuv organisatsioon, mille eesmärk on parendada fundamentaalsete andmete ja konstantide kvaliteeti ja usaldusväärsust teaduse ja tehnoloogia kõigis valdkondades. CODATA asutas 1966. aastal Rahvusvaheline Teadusnõukogu (International Council for Science). Koduleht: Committee on Data for Science and Technology "Metroloogia terminibaas". Originaali arhiivikoopia seisuga 14. aprill 2021. Vaadatud 4. juunil 2019.
Burš

Burš (saksa Bursch(e)) on üliõpilaskorporatsiooni liige. Algselt tähendas "burš" üliõpilaste ühiselamu elanikku. Alates 17. sajandist mõeldi "burši" all mistahes üliõpilast. Üliõpilaskorporatsiooni liikme tähendus (eeskätt Saksamaal ja Baltimaades) pärineb 18. sajandist. buršvilistlane Väike entsüklopeedia 2002. Eesti Entsüklopeediakirjastus, 2001. Lk 154